ბელოვეჟის ტევრი
ბელოვეჟის ტევრი (ბელარ. Белавежская пушча, პოლ. Puszcza Białowieska) — უდიდესი რელიქტიური ბარის ტყე, რომელიც მეცნიერების მტკიცებებით ევროპის ტერიტორიაზე იზრდება ისტორიამდელი პერიოდიდან. იგი დროთა განმავლობაში განადგურდა და პირვანდელი სახით მხოლოდ ბელოვეჟის ეროვნულ პარკში, პოლონეთისა და ბელარუსის ტერიტორიაზე შემორჩა. 1979 წლიდან ეროვნული პარკი ბელოვეჟის ტევრი შეიტანეს იუნესკოს მსოფლიო მემკვიდრეობის ძეგლების სიაში. 1992 წელს მოხდა მისი გაფართოება იუნესკოს გადაწყვეტილებით. 1993 წელს მიენიჭა ბიოსფერული ნაკრძალის სტატუსი, ხოლო 1997 წელს დაჯილდოვდა ევროპის საბჭოს დიპლომით.